open-index/open-wikipedia-markdown huggingface dataset:
Grenseovergangen al-Walid

**Grenseovergangen al-Walid** befinner seg vest for den irakiske by al-Walid i guvernementet al-Anbar på grensen mellom Irak og Syria. Den ligger på veien mellom Damaskus og Bagdad. Den neste offisielle grenseovergangen (2017) mellom Irak og Syria er al-Qa'im.

Grenseovergangen ble inntatt den 21. Mai 2014 av  ISIL, etter at grensestasjonens syriske motstykke, ved al-Tanf, var blitt tatt. Noe tidligere vart området rundt Palmyra også blitt inntatt av ISIL.

I midten av mars 2016 trakk ISIL seg fra området.

## Referanser
Fredrik Stenhjem Hagen

**Fredrik Stenhjem Hagen** (født 27. juni 1991) er en norsk forfatter.

## Biografi
Hagen er fra Ragde i Odda. Han har lærerutdanning fra Høgskolen i Bergen. Han har lenge drevet fanzinen *Forsvinningspunkt*, og vært leder for Lyrikksalong hos Litteraturhuset i Bergen.

## Bibliografi
* *Jeg kom plutselig til å slutte å tenke på deg*, poesi, Flamme Forlag (2017)
**Alt er Barndom,* poesi, Flamme Forlag (2018)
**Han ligner en måte å sove på*, poesi, Flamme Forlag (2019)
**Omriss av åpne hender*, poesi, Flamme Forlag (2021)

## Referanser
Allround-NM på skøyter junior 1982 for herrer

**Allround-NM på skøyter junior 1982 for herrer** ble avholdt 6. og 7. februar 1982 på Hamar stadion, Hamar med 39 deltakere, fordelt på 18 i eldre junior og 21 i yngre junior.Teknisk arrangør var Hamar Idrettslag.

Juniornorgesmestere i allround 1982 ble Bjørn Nyland, Ask Skøyteklubb i eldre junior og Geir Karlstad, Sportsklubben Ceres i yngre junior og begge mesterne ble det med tre distanseseire hver.

## Sammenlagt herrer eldre junior

## Sammenlagt herrer yngre junior

## Kilder
*
*

## Eksterne lenker
*
Rotnes kirke

**Rotnes kirke** er en kirke i Rotnes i Nittedal kommune i Akershus fylke. Kirkebygget er tegnet av L2 Arkitekter, og entreprenør er JM Norge. Kirken inngår i et utbyggingsprosjekt som også omfatter kulturhuset Flammen.

Kirken ble vigslet den 27. november 2016. Selve kirkerommet har 280 sitteplasser. Dette kan utvides til 500 ved hjelp av tilstøtende rom.

Alterutsmykningen er ved Tor Lindrupsen. Kirken har digitalt orgel.

Det er ikke kirkegård ved kirken.

## Referanser


## Eksterne lenker
*  Nittedal kirkelige fellesråd (om kirken og bakgrunnen for den)
*
MF «Bastø V» (2017)

**MF «Bastø V»** er en pendelferge bygget i 2017. Fergen ble bygget ved Sefine skipsverft i Yalova, Tyrkia og ble overlevert til Bastø Fosen i april 2017. Hun seiler i Fergesambandet Moss–Horten. MF «Bastø V» ble satt i rute i april 2017.

## Referanser


## Eksterne lenker
* 
* 
*  Om MF «Bastø V», fra nettstedet Sjøfartdirektoratet
Solidaritätszuschlag

**Solidaritätszuschlag** (uformelt omtalt som **Soli**, norsk: *solidaritetspåslag*) er en skatt i Forbundsrepublikken Tyskland.

Skattesatsen for *Solidaritätszuschlag* er på 5,5 %, og den betales både av privatpersoner (på lønns- og kapitalinntekter) og av bedrifter. Inntektene tilfaller i sin helhet de føderale myndighetene, og var pr. 2014 på ca. 14 milliarder euro i året.

*Solidaritätszuschlag* ble først innført av Helmut Kohl-regjeringen i 1991 for å dekke de ekstraordinære kostnadene landet hadde i forbindelse med Gulfkrigen, og var da på 7,5 %. Mellom 1992 og 1994 ble det ikke innkrevd noe *Solidaritätszuschlag*, men skatten ble igjen innført fra 1995, for å dekke kostnadene ved Tysklands gjenforening. Dagens skattesats på 5,5 % ble innført i 1998.

I Vest-Tyskland er det til dels en oppfatning at *Solidaritätszuschlag*-midlene kun flyter fra Vest- til Øst-Tyskland. Skatten inndrives imidlertid i hele Forbundsrepublikken, og bruken av midlene er ikke bundet geografisk til noe bestemt område.

## Referanser
Kopervik kirke

**Kopervik kirke** er en kirke i Karmøy kommune i Rogaland. Kirken ble vigslet den 23. april 2017 og erstattet en tidligere kirke som brant ned i 2010.

Kirken har ca. 500 sitteplasser.

## Referanser


## Eksterne lenker
* Arkitektgruppen Lille Frøen  om kirken
Ruth Reese

**Ruth Ann Reese** (født 10. mars 1921 i Hayneville, død 25. oktober 1990 i Oslo) var en amerikansk sanger, poet og antirasistisk aktivist. Hun var den første etablerte svarte artisten i Norge.

## Bakgrunn
Reese var afrikansk-amerikansk, født og oppvokst i Alabama. 

## Kunstnerisk virke
Hun ble etterhvert en populær revyartist i Europa, og flyttet til Norge i 1959. 
Hennes kunstneriske repertoar spente over mange sjangere, og Reese sang klassisk, gospel, jazz, blues, kabaret, revy og kirkekonserter. Senere i livet ble hun forfatter, og utga både sakprosa og poesi. Selvbiografien «Min vei» kom ut etter hennes bortgang.

I 1989 mottok hun organisasjonen World of Poetrys poesiutmerkelse «The Golden Poet Award».

## Kamp mot rasisme
I Norge begynte hun å arbeide mot rasisme og for å spre afrikansk-amerikansk musikk og kultur, blant annet igjennom foredrag og opptredener i skoler. Reese var også aktiv i kampen mot apartheid, og var medlem i organisasjonen Kunstnere mot apartheid. Hun var nært knyttet til Antirasistisk Senter siden opprettelsen i 1983.

## Død
Reese ble utnevnt til æresmedlem i SOS Rasisme under feiringen av organisasjonens femårsjubileum i 1990. Hun segnet om under takketalen, og døde få minutter etterpå.

## Minnesmerke
Ruth Reeses plass på Grünerløkka i Oslo er oppkalt etter henne.

## Bibliografi (utvalg)
* *Min vei*, Gyldendal 1991. ISBN 82-05-14802-3
* *Lang svart vei* (originaltittel: *Long black road*), Tiden norsk forlag 1972. 
* *Fresh rhythms : an anthology of poems and short stories* (sammen med Cliff Moustache, Nasibu Mwanukuzi, Nathabatha Sexwale og Rafael).  Artists for liberation, 1986. ISBN 8290679009

## Referanser


 


## Eksterne lenker
* 
* 
*
Swen Lagerberg

**Swen Lagerberg** (født 28. mars 1672 på Stora Kärr, død 7. oktober 1746), var en svensk greve, general og embedsmann. 

## Biografi
Lagerberg gikk inn i det militære i 1690 og var fenrik når den store nordiske krig brøt ut i 1700. Han deltok med kongen i hans felttog og ble liggende igjen såret på slagfeltet ved Poltava, men ble reddet av en dragon som drog ham opp på sin hest og reddet ham derfra. Under Karl XIIs opphold i Tyrkia ble han brukt som forhandler med kanen på Krim og klarte å få ham til å forene sine tropper med tyrkerne til et angrep på Russland. Han ble i 1710 utnevnt til oberstløytnant ved *Skaraborgs regemente* og ble i 1714 oberst ved *Kronobergs regemente*, og deltok med regimentet i den nær årelange beleiringen av Wismar, hvor han ledet flere vellykkede angrep. Han ble utnevnt til generalmajor og sjef for *Skaraborgs regemente* i 1717, og deltok i felttoget mot Norge. Han ble friherre i 1719 og året deretter president i Statskontoret.

Lagerberg ble valgt av adelen til *lantmarskalk* i 1723 og fikk bli med i rådet samme år. Han ble opphøyd til greve i 1731. Fra begynnelsen var han uten noen spesiell tilhørighet, men orienterte seg etter hvert stadig mer mot *Mösspartiet*. Han ble dog, i motsetning til de fleste av sine meningsfeller, ikke avsatt, men fortsatte sin politiske gjerning helt fram til sin død.

Lagerbergs foreldre var häradshövding Lars Jonsson Herrlund, adlet Lagerberg, og Anna Örnevinge. Han giftet seg i 1722 med friherrinnen Ottiliana Vellingk. Deres sønn var Adam Otto Lagerberg.

## Bibliografi
* *Til hans kongl. maij:t uppå högtlofl. ridderskapets och adelens wägnar, uppå riks-sahlen, uti samtel. riksens ständers närwaro, af baron och landt marschalken högwälborne herr præsidenten Lagerberg, håldne tahl, wid rikz-dagen, den 24 januarij anno 1723.* Stockholm, vti kongl.: tryckeriet, åhr 1723. Stockholm. 1723. Libris 2396269
* *Swen Lagerbergs dagbok under vistelsen hos Tartar-Chan Dowlet-Gherey 1710-1711.* Göteborg: Wald. Zachrissons boktryckeri. 1896. Libris 81867 - Utgitt av Magnus Lagerberg.

## Referanser


## Kilder
* 

## Videre lesning
*
Scatman Crothers

**Benjamin Sherman Crothers** (født 23. mai 1910 i Terre Haute i Indiana, død 22. november 1986 i Van Nuys i California) var en amerikansk skuespiller, danser og musiker. Han fikk tilnavnet «Scatman» fordi han var særlig kjent som utøver av sangteknikken som kalles «scat».

Blant hans mest kjente roller var kokken Dick Hallorann i Stanley Kubricks skrekkfilm ''The Shining'', stemmen til Skatkatt i Disneys animasjonsfilm *[[Aristokattene]]* og Mr. Turkle i Miloš Formans *[[Gjøkeredet]]*. 

Som danser og musiker arbeidet han med Duke Ellington og Billie Holliday i en rekke produksjoner.

Han døde av lungekreft den 22. november 1986.

## Referanser


## Eksterne lenker
* 
* 
* 

]
Sterling Holloway

**Sterling Price Holloway Jr.** (født 4. januar 1905 i Cedartown i Georgia, død 22. november 1992 i Los Angeles) var en amerikansk stemmeskuespiller. Han er mest kjent for å ha lånt ut sin stemme til mange av Disneys filmer, fremfor alt som fortellerstemmen i Walt Disneys Peter og Ulven. Holloway mest kjente roller er i Ole Brumm, Filurkatten i Alice i Eventyrland og som ormen Kaa i Jungelboken begge i Disneys versjoner.

## Referanser


## Eksterne lenker
*
Storslåtta naturreservat

**Storslåtta naturreservat** er et naturreservat i Evje og Hornnes kommune. Det ble opprettet 10. oktober 1986, samme dag som også Kyrelitjønn naturreservat i Valle kommune, Vestedjan naturreservat i Bygland kommune, Farmyrane naturreservat og Melandsmyrane naturreservat i Iveland kommune ble opprettet.

Dette reservatet er et myrreservat. Det er 506 dekar stort og domineres av fastmattesamfunn av fattigmyr som dekker mer enn 90 %. Langs bekken gjennom myra er det partier med flytetorv. De vanligste plantene er bjørneskjegg og vortetorvmose. Begrunnelsen for fredning er å ta vare på et typisk myrområde for regionen vest i Aust-Agder og øst i Vest-Agder i høydenivået 300–500 moh.

## Referanser
Anka Ryall

**Anka Ryall** (født 8. juli 1949 i Oslo) er en norsk professor i humanistisk kjønnsforskning og litteraturforsker i engelsk. Hun har siden 2017 vært professor emerita ved Kvinnforsk – Senter for kvinne- og kjønnsforskning ved UiT – Norges arktiske universitet. 

Hennes fremste forskningsinteresse er reiselitteratur med vekt på kjønn og det nordlige. Hun har utgitt «Odyssevs i skjørt. Kvinners erobring av reiselitteraturen» (2014), «Polare kvinner. Norsk polarhistorie i kjønnsperspektiv» (2022) og «Hanna Resvoll-Holmsen – en arktisk pioner» (2023). Hun er medforfatter (med Jorunn Veiteberg) av «En kvinnelig oppdagelsesreisende i det unge Norge: Catharine Hermine Kølle» (1991).  

Ryall har også utgitt boken «Virginia Woolf. Litterære grenseoverganger» (2011). Hun har skrevet forord og etterord til Merete Alfsens norske oversettelser av mange av Woolfs romaner. I tillegg har hun redigert og skrevet innledninger til norske utvalg av Woolfs essay «Indiskresjoner og andre essay» (2002), og kortprosa «En uskrevet roman» (2005). Sammen med Pål Bjørby har hun redigert boken «Queering Norway» (2008). 

I 2013–16 ledet hun et internasjonalt forskningsprosjekt med tittelen «Arctic Modernities», finansiert av Norges forskningsråds Polarforskningsprogram. Prosjektet har blant annet utgitt temanumre av tidsskriftene Nordlit (2015) og Acta Borealia (2016) i tillegg til artikkelsamlingene «Arctic Modernities: The Environmental, the Exotic and the Everyday» (2017) og «The Arctic in Literature for Children and Young Adults» (2020). 

Ryall var i perioden 2016–18 hovedredaktør for tidsskriftet NORA – Nordic Journal of Feminist and Gender Research, sammen med professor Beatrice Halsaa, Universitetet i Oslo. 

## Referanser


## Eksterne lenker
*Publikasjoner av Anka Ryall i forskningsdokumentajsonssystemet CRIStin 
*Personopplysninger om Anka Ryall, UiT - Norges arktiske universitet
Håmålvoll stoppested

**Håmålvoll stoppested** var en stasjon på Rørosbanen, i Os kommune. Den åpnet som Hummelvolden holdeplass i 1916 og ble oppgradert til stoppested i 1919. Navnet ble endret til Hummelvoll i 1921, Hommelvoll i 1922 og Håmålvoll i 1947. I 1952 ble statusen nedgradert til holdeplass igjen. Denne mistet persontrafikken i 1985 og ble nedlagt den 31. mai 1987. Stasjonsbygningen er fra ca. 1918. Den står på vernelisten.

## Referanser


## Litteratur
* 
* 
*
Halfdan Kongsten

**Halfdan Kongsten** (født 22. november 1904 i Botne i nåværende Holmestrand kommune, død 6. oktober 1993 samme sted) var Ap-politiker. Kongsten var ordfører i Botne kommune i Vestfold 1956-63, og dermed bygdas siste ordfører før sammenslåinga med Holmestrand i 1964. Han ble deretter valgt til ordfører i den nye storkommunen, og hadde dette vervet fram til 1972. Samtidig var han tiltakssjef i Holmestrand. 

Kongsten, som i 40 år var ansatt i A/S De Norske Melkefabriker, satt i kommunestyrene i Botne og Holmestrand i til sammen 28 år. Han hadde mange tillitsverv og var blant annet formann i skolestyret, havnestyret, forsorgsstyret og overlikningsnemnda. Kongsten var også formann i Botne Arbeiderparti.

Halfdan Kongsten var sønn av tømmermann Karl Kongsten (født 1868 i Sverige) og Hanna f. Borgersen (født 1871 i Våle). I 1910 bodde familien på Nedre Solbakken i Botne. Halfdan Kongsten ble gift med *Dagny Marie* (1908-99).

## Referanser


## Litteratur
**[[Aftenposten]]*, 21/11 1974: «70 år».
*Folketellinga 1910 for Botne
Hovsenga

**Hovsenga** (1–13, 2–24) er både en kort vei som ligger ved den gamle storgården Hov i Ringerike og et lite beiteområde som dannes naturlig av en meander i Randselva like nedenfor gården. Beitemarka har blitt omgjort til naturreservat under navnet Hovsenga naturreservat.

Veien er en forlengelse av Hov allé, og går vestover til Hønen Terrasse. Den preges av trehusbebyggelse.

## Se også
* Hov gård
* Hovsenga naturreservat

## Referanser
BAUHAUS-galan Indoor 2017

**BAUHAUS-galan Indoor 2017** ble arrangert i Bromma utenfor Stockholm i Sverige, 28. januar 2017. 

## Resultater menn

## Kvinner

Norske utøvere: 
Tonje Angelsen kom på syvendeplass i høydehopp, med 1,75 meter, og Isabelle Pedersen nådde finalen på 60 meter hekk, etter 8,27 i kvalifiseringen, men brøt i finalen.

## Se også
* BAUHAUS-galan 2017

## Kilder
* Bauhaus indoor 28 januari 2017  (resultater)

## Eksterne lenker
*BAUHAUS-galan Indoor 2017
Banias (elv)

**Banias** er den østlige av kildeelvene til Jordan i det nordlige Israel og de israelskokkuperte Golanhøydene. Vannet i elva stammer fra Hermonfjellet, og det flyter først et stykke under jorden i Golanhøydenes karstlandskap. Elva springer ut ved ruinbyen Caesarea Philippi (den moderne bosetningen Banias) og flyter først vest, så sør, før den munner ut i Jordan i Huladalen. 

Den øvre delen av elvas løp ligger i den nordlige enden av den annekterte Golanhøyden. I nærheten av stedet Banias ligger grensen til det israelske kjernelandet. Elvas kilde i Banias, de arkeologiske stedene og halve elveløpet er del av naturreservatet *Nahal Hermon*. I elva finnes en ti meter høy foss, som er den største i Israel. 

Den årlige vannmengden er om lag 125 millioner m³, ca. en fjerdedel av Jordans vannmengde.

## Referanser


## Eksterne lenker
*
Monacos Grand Prix 2017

**Monacos Grand Prix 2017** (offisielt navn: *Formula 1 Grand Prix de Monaco 2017*) er et planlagt Formel 1-løp som ble arrangert 28. mai 2017 på Circuit de Monaco i Monaco. Det var det sjette løpet i -sesongen og det 75. Monacos Grand Prix. Løpet ble vunnet av Sebastian Vettel i Ferrari. Andreplassen gikk til hans teamkollega Kimi Räikkönen, som startet fra pole position, mens Red Bulls Daniel Ricciardo tok tredjeplassen. Løpet var også det 306. og siste Formel 1-starten til verdensmesteren fra 2009, Jenson Button, som vikarierte for McLaren-fører Fernando Alonso som istedet deltok i Indianapolis 500 samme helg.

## Klassifisering
### Kvalifisering

### Løpet

**Noter til tabellene:**
* - Jenson Button fikk en gridstraff på 15 plasser for å ha overskredet bilens motorkomponentkvote. Han vil starte fra pit lane.
* - Stoffel Vandoorne fikk en gridstraff på tre plasser for å ha forårsaket en kollisjon med Felipe Massa i forrige løp.
* - Brøt løpet, men ble klassifisert ettersom han hadde fullført over 90% av løpsdistansen.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser




## Eksterne lenker
*
Aang

**Aang** er en fiktiv person i animasjonsserien ** og oppfølgerserien *[[Legenden om Korra]]*.  

Aang var en mannlig luftnomade og avataren under den ett århundre lange konflikten kjent som Hundreårskrigen. Forgjengeren hans var avatar Roku, og etterfølgeren hans er avatar Korra. Som avataren på sin tid var han den eneste personen i stand til å praktisere alle de fire temmekunstene: lufttemming, vanntemming, jordtemming og ildtemming. Han var også en av få utvalgte avatarer, og den første på mange sykluser, til å lære den eldgamle kunsten å energitemming, og den første avataren kjent for å aktivt ha brukt teknikken.

Kort tid før Hundreårskrigen begynte, ble Aang frosset i et isfjell. Hundre år senere kom han ut, fremdeles biologisk tolv år gammel, til en verden oppslukt av krig. Mens han var borte hadde Ildnasjonen ført krig mot de andre nasjonene og klart å fullstendig utrydde de pasifistiske Luftnomadene. Det sto og falt på at Aang, den siste lufttemmeren og avataren, avsluttet krigen ved å mestre de andre tre elementene og bekjempe ildhersker Ozai. Han forble en snill og godhjertet gutt gjennom hele sin ett år lange strid, tross det overveldende tapet av folket hans og de tunge byrder han var tvunget til å bære. Etter å ha beseiret fønikskongen, begynte Aang et romantisk forhold med sin nære venn Katara. Senere giftet paret seg og stiftet familie bestående av tre barn: Bumi, en ikke-temmer som ble en lufttemmer senere i livet, Kya, en vanntemmer, og den yngste, Tenzin, en lufttemmer.
Artisten & Marlene

***Artisten & Marlene*** er det andre studioalbumet til Janove.

## Sporliste

#  «Marlene» - 4.23
#  «Verden går til Helvete, tralala» - 4.05
#  «Spinner for deg» - 4.35
#  «I siget» - 3.59
#  «Perler & svin» - 6.48
#  «Aldri la de tru de er bedre enn deg» - 5.02
#  «Et hjerte som sloss» - 4.14
#  «Me vokser aldri opp» - 3.32
#  «Mine siste berømte ord» - 6.00
#  «Om me går ner» - 4.01
#  «Vår uendelige sang» - 5.31
#  «Regnbuen treffer oss ikkje lenger» - 3.31
#  «I natt blir du fri» - 4.46
#  «Trixing & fixing» - 4.13
#  «Vår uendelige sang» - 5.31

## Eksterne lenker
*
Alessandro Marchetti

**Alessandro Marchettí** (født 16. juni 1884 i Cori i Italia, død 5. desember 1966 i Sesto Calende) var en italiensk luftfartøyingeniør som hadde spesialisert seg i fly med cantilevervingekonstruksjon. 

## Liv og virke
### Bakgrunn
Alessandro Marchettis far, Vincenzo, var ingeniør. Hans mor, Giulia *neé* Canevari, var datter av ingeniøren Raffaele Canevari, som hadde planlagt og utført noen av de mest skjelleettende infrastruklurelle prosjekter i det samlede Italia. Siden han kom fra en familie kjente ingeniører, tok han utdanning som sivilingeniør i universitetet i Roma «La Sapienza».

### Virke

Han fattet interesse for flymaskiner og flyvning i 1909, etter å ha opplevd en oppvisning av Wilbur Wright på flyplassen Roma-Centocelle den 15. april det året. To år senere bygd han sitt første fly. Men det var først i 1921 Marchetti skulle finne sin plass blant de fremste luftfartøyingeniørene i Italias historie da SIAI tok kontakt med ham, i det neste året ble han forfremmet til selskapets ingeniørdirektør med ansvar for flyteknikk og design.

Italia var på 1930-tallet lednde i utformingen av fly, foran franskmenn, amerikanere og tyskere. Landet holdt mange verdensrekorder i fart og avstand. I tillegg til nyskapende bruk av lettmetaller, fra 1917 MVT, ble flyene som ble designet av Alessandro Marchetti preget av intelligent bruk av kryssfiner og tre av forskjellige typer, kombinert slik at de fikk de ønskede egenskaper av elastisitet eller stivhet. Bruken av metallkonstruksjoner var begrenset. Det er bare i de nyeste flymodellene at Marchetti hadde helmetalliske konstruksjoner.

Alessandro Marchetti ble særlig kjent for å ha designet og konstruert Savoia-Marchetti SM.79, et bombefly fra andre verdenskrig - men berømmelsen begynte allerede med et «flygende katamaran», Savoia-Marchetti S.55 i midten av 1920-tallet. Med utgangspunktet i S.55 og den nye vingekonstruksjonen basert på cantileverprinsippet med selvbærende evne skulle Marchetti utvikle fram 60 ulike prosjekter. Det siste var SM.102 som var bygd i 1948. 

I den 5. desember 1966 etter lang tids sykehusopphold døde Marchetti i Busto Arsizio-hospitalet. Hele arbeiderstokken i SIAI fulgt ham i begravelsestoget.

## Referanser


## Litteratur
* Luciano Pontolillo; **Piu´Cento Siai Marchetti: Dal 1915 Storie di uomini e Aeroplani** Aviani & Aviani Editori 2015 ISBN 978-88-7772-206-5 (engelsk-italiensk)
Scott McTominay

**Scott Francis McTominay** (født 1996) er en engelskfødt skotsk fotballspiller som spiller for den italienske klubben .

## Landslaget
Han ble tatt ut i s EM-tropp til EM i fotball 2021.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Sesto Calende

**Sesto Calende** er en by og kommune i provinsen Varese i regionen Lombardia i det nordlige Italia. Byen ligger med havnested mot Maggioresjøen ved foten av Alpene.

## Referanser


## Eksterne lenker
*
Islandsk mesterskap i friidrett innendørs 2017

**Islandsk mesterskap i friidrett innendørs 2017** ble arrangert fra 18. til 19. februar 2017, i Laugardalshöll i Reykjavík på Island. 

## Medaljevinnere
### Menn

### Kvinner

## Se også
*Islandsk mesterskap i friidrett 2017

## Eksterne lenker
*  Det islandske friidrettsforbundet - MÍ, aðalhluti Reykjavík - 18.02.17 og 19.02.17
Matty Willock

**Matthew Anthony Willock** (født 20. august 1996) er en engelsk fotballspiller som spiller for Gillingham FC.

Brødrene hans er også fotballspillere. Christopher Willock spiller i portugisiske SL Benfica og Joseph Willock spiller i engelske Newcastle. 

## Referanser


## Eksterne lenker
*
Sula (suler)

* se inndeling!

***Sula*** er en slekt med pelagisk overflatebeitende sjøfugler i sulefamilien. Gruppa består av seks arter. *Sula* er nært beslektet med artene i slekten *[[Morus (suler)|Morus]]*, disse ble tidligere regnet til samme slekt.

## Inndeling
Inndelingen følger Birds of the World og Clementslista. Norske navn på artene følger Norsk navnekomité for fugl.

* Suliformes, sulefugler
** Sulidae, sulefamilien, 3 slekter, 10 arter
*** *[[Sula (suler)|Sula]]*, egentlige suler, 6 arter
**** *[[maskesule|S. dactylatra]]*, maskesule, 4 taxa
**** *[[nazcasule|S. granti]]*, nazcasule, monotypisk
**** *[[blåfotsule|S. nebouxii]]*, blåfotsule, 2 taxa
**** *[[humboldtsule|S. variegata]]*, humboldtsule, monotypisk
**** *[[brunsule|S. leucogaster]]*, brunsule, 4 taxa
**** *[[rødfotsule|S. sula]]*, rødfotsule, 3 taxa
*** *[[Papasula]]*, monotypisk
*** *[[Morus (suler)|Morus]]*, 3 arter

## Referanser




## Eksterne lenker
*
Daniel Tilas

**Daniel Tilas** (født 2. mars 1712 på Gammelbo bruk i Ramsbergs socken, Västmanland, død 27. oktober 1772 i Stockholm), var en svensk friherre, landshøvding, heraldiker, genealog og bergvitenskapsmann.

## Biografi
Daniel Tilas var sønn av Olof Tilas og Maria Hjärne. Faren, som tilhørte samme slekt som Granfelt fra Dal, var major når han ble adlet i 1719, da Daniel var sju år. Bestefaren var den kjente Urban Hiärne.

Tilas studerte i Uppsala og ble auskultant i Bergskollegium i 1732, deretter foretok han en mengde reiser i Bergslagen, Norge, Karelen og Russland. Han ble valgt som en av Kungliga Vetenskapsakademiens tidlige medlemmer etter at det ble opprettet i 1739. Han var hovjunkare i 1739, bergsdirektör i 1740–1745, kammerherre i 1743, assessor i Bergskollegium 1745, bergsråd i 1755, landshøvding i 1762, friherre i 1766, riksheraldiker i 1767 og var tilstede i ellve riksdager.

Som vise grensekommissær i grensekommisjonens arbeid mellom Sverige og Norge vandret han hele grensestrekningen fra Värmland til Torneå lappområde. I vår tid har hans *Mineral-historie öfwer Osmunds-fjellet uti Rättwiks Sochn og Øst-Dalarne* (1740) blitt kjent som en av de eldste kjente geologiske beskrivelsene av et område. Han var kommandør av Nordstjärneorden.

Han giftet seg i 1741 med Hedvig Reuterholm og i 1743 med Anna Katarina Åkerhielm af Margaretelund. Han fikk ni barn, men ingen barnebarn.

## Barn
* Samuel Olof Tilas

## Referanser


## Litteratur
* 
* *Ny svensk historia - en bokfilm 1771-1810*, Erik Lindorm/Riksbiblioteket, 1979, s. 75.
Allround-NM på skøyter junior 1983 for herrer

**Allround-NM på skøyter junior 1983 for herrer** ble avholdt 19. og 20. februar 1983 på Lillestrøm stadion, Lillestrøm i Skedsmo med 44 deltakere, fordelt på 16 i eldre junior og 28 i yngre junior.Teknisk arrangør var Sportsklubben Ceres.

Juniornorgesmestere i allround 1983 ble Frode Syvertsen fra arrangørklubben Sportsklubben Ceres i eldre junior med tre distanseseire og Atle Vårvik, Trondhjems Skøiteklub i yngre junior.

## Sammenlagt herrer eldre junior

## Sammenlagt herrer yngre junior

## Kilder
*
*

## Eksterne lenker
*
Ovie Ejaria

**Oviemuno Dominic O. "Ovie" Ejaria** (født 18. november 1997) er en engelsk fotballspiller som spiller for Real Oviedo.

## Referanser


## Eksterne lenker
* 
*
Kyrelitjønn naturreservat

**Kyrelitjønn naturreservat** er et naturreservat i Valle kommune. Reservatet er et 132 dekar stort område nord for Kyrelitjønn, et lite vann som ligger nord for fylkesvei 45 på strekningen mellom Rotemo og Ofte. Naturreservatet ble opprettet som Kyrelitjern naturreservat 10. oktober 1986 sammen med Vestedjan naturreservat i Bygland kommune, Storslåtta naturreservat i Evje og Hornnes kommune samt Farmyrane naturreservat og Melandsmyrane naturreservat i Iveland kommune. 19. oktober 2012 ble navnet endret til nåværende navn.

Formålet med vernet er å ta vare på artsrike bakkemyrer. Kyrelitjønn naturreservat er et slikt område med innslag av rikmyrvegetasjon. Det veksler mellom små flekker med fastmark og smale myrkompleks. I floraen finner man vestarktisk rypebunke, kildemosen Philonotis seriata og et stort innslag av korallrot.

## Referanser
Veststedjan naturreservat

**Veststedjan naturreservat** er et naturreservat i Bygland kommune. Det ble opprettet 10. oktober 1986 som Vestedjan naturreservat, samtidig med Kyrelitjønn naturreservat i Valle kommune,  Storslåtta naturreservat i Evje og Hornnes kommune samt Farmyrane naturreservat og Melandsmyrane naturreservat i Iveland kommune. 15. august 1988 ble navnet endret til nåværende navn. Fylkesmannen i Aust- og Vest-Agder er forvaltningsmyndighet over området, som er 250 dekar stort og ligger om lag 520 moh.

Naturreservatet er et myrområde vest for Skomedal på vestsiden av Byglandsfjorden. Arealet er preget av lisider med glissen furuskog og en del bjørk. Formålet med vernet er å ta vare på et relativt stort og naturlig avgrenset myrområde som inneholder både bakkemyr, flatmyr og strengmyr.

## Referanser
5. serierunde i Eliteserien 2017

**5. serierunde i [[Eliteserien i fotball for menn 2017]]** begynte med  &ndash;  lørdag 22. april og ble avsluttet med  &ndash;  mandag 24. april









## Kampfakta
**Lørdag 22. april 2017**

**Søndag 23. april 2017**






**Mandag 24. april 2017**


## Referanser
.cw

**.cw** er Curaçaos nasjonale toppnivådomene for internett (ccTLD). Det ble opprettet som følge av at ISO 3166-sekretariatet 15. desember 2010 bestemte seg for å gi Curaçao ISO 3166-1 alfa-2-koden CW, etter at Curaçao fikk ny status som selvstyrt land innen Kongeriket Nederlandene fra oktober 2010 – før dette var Curaçao del av De nederlandske Antiller, som hadde toppnivådomenet .an. Universitetet på Curaçao, som fra før var sponsor for .an, ble sponsororganisasjonen også for .cw. Registrering av .cw-domener ble mulig fra 1. februar 2012.

## Eksterne lenker
* WHOIS-informasjon for .cw fra IANA
Froholman naturreservat

**Froholman naturreservat** er et naturreservat i den nordlige delen av Harstad kommune i Troms. Naturreservatet omfatter øygruppa Froholman i Andfjorden, nordvest for Bjarkøya. Det har et samlet areal på 433 dekar, hvorav 373 dekar omfatter havområder mellom øyene.

Naturreservatet ble opprettet 4. juni 2004 for å gi vern til et område med holmer og skjær med omkringliggende grunt vann som har stor betydning for sjøfugler. Det er et hekkeområde for blant annet sildemåke, gråmåke, fiskemåke, svartbak, rødnebbterne, makrellterne, teist, ærfugl og tjeld. Området har en frodig vegetasjon dels forårsaket av fuglenes gjødsling.

## Referanser
Gapøya naturreservat

**Gapøya naturreservat** er et naturreservat i den nordvestlige delen av Kvæfjord kommune i Troms. Naturreservatet omfatter størstedelen av Gapøya, som ligger i munningen til Kvæfjorden. Det har et areal på  dekar som i hovedsak utgjør lauskog, mark og myr. Den sørligste og tidligere bebodde delen av øya er ikke en del av naturreservatet.

Naturreservatet ble etablert 27. august 1976 med sikte på å drive reinforsøk, med utplassering av svalbardrein fra 1975 til 1977.
Formålet er å verne øya &ndash; som er et viktig hekkeområde for blant annet måker, toppskarv og ryper &ndash; med dyre- og dyreliv. En kilometer nordøst for Gapøya ligger Gapøyholman naturreservat.

## Referanser
Gullesfjordbotn naturreservat

**Gullesfjordbotn naturreservat** er et naturreservat i Gullesfjordbotn i Kvæfjord kommune i Troms. Naturreservatet omfatter landområder mellom Vesterelva i vest og Lakselva i øst og sjøområder rundt i den indre del av Gullesfjorden. Det har et areal på 317 dekar, hvorav 183 dekar utgjør vann.

Naturreservatet ble etablert i 1995 for å verne et godt utviklet strandengkompleks, mellom to elveutløp, med det tilhørende fuglelivet. Landarealet består i hovedsak av leire og grusstrand som er omgitt av bjørkeskog.

## Referanser
Trent Alexander-Arnold

**Trent John Alexander-Arnold** (født 1998) er en engelsk fotballspiller som fra juni 2025 spiller for Real Madrid. 

Han spilte finalen i Mesterligaen 2017/2018, og ble med det den yngste Liverpool-spilleren i en Europacupfinale noensinne (på kampdagen var han 19 år og 231 dager gammel).

## Landslaget
Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021,, men ble erstattet av Ben White på grunn av skade.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Meritter
;**Liverpool FC**

* UEFA Champions League (1): 2018/19
* UEFA Super Cup (1): 2019
*Premier League (2): 2019/2020, 2024/2025
*VM i fotball for klubblag (1): 2019 
*Engelsk ligacup (2):  2021/2022, 2023/24
*FA-cup (1): 2021/2022

;Individuelt
* PFA Young Player of the Year (1): 2020

## Referanser


## Eksterne lenker
* 
*
Riff Raff

**Riff Raff**, **Riffraff** eller **Riff-Raff** kan vise til:

## Musikk
* Riff Raff (rapper), fra Texas
* Riff Raff (britisk band), et britisk progressivt rockeband 
* Riff Raff (finsk band), et finsk tungrockband
* Riff Raff (norsk band), et norsk rockeband
* ''Riff Raff'' (magasin), et britisk rockemagasin
* ''Riff Raff'' (album), av Dave Edmunds
* «Riff Raff» (sang), en sang av AC/DC

## Filmer
* ''Riffraff'' (1936), en amerikansk film med Jean Harlow og Spencer Tracy
* ''Riff-Raff'' (1947), en amerikansk film med Pat O'Brien
* ''Riff-Raff'' (1991), en britisk film med Robert Carlyle
LOs likestillingspris

**LOs likestillingspris** er en norsk likestillingspris som deles ut av Landsorganisasjonen ut hvert fjerde år siden 1997 i forbindelse med LO-kongressen. Prisen gis til en person, organisasjon, institusjon eller bedrift som har gjort en særskilt innsats for å fremme likestilling mellom kvinner og menn i norsk arbeids- og samfunnsliv. Prisen er en miniatyr av statuen *Arbeiderkvinnen* laget av billedhuggeren Nils Aas samt et pengebeløp.

## Prisvinnere
* 1997: Gro Harlem Brundtland. 
* 2001: Anne-Cath. Vestly
* 2005: Rosemarie Köhn
* 2009: Krisesentersekretariatet ved Tove Smådal 
* 2013: Inger Vagle og Ellen Møller ved Høgskolen i Oslo og Akershus
* 2017: Kadra Yusuf
* 2022: Sandra Åberg Kristiansen, Maren Lundby og Susanne Mortensen 

## Referanser
Farmyrane naturreservat

**Farmyrane naturreservat** er et naturreservat i Iveland kommune. Det ble opprettet 10. oktober 1986 samtidig med Kyrelitjønn naturreservat i Valle kommune, Storslåtta naturreservat i Evje og Hornnes kommune og Melandsmyrane naturreservat i Iveland kommune. Fylkesmannen i Aust- og Vest-Agder er forvaltningsmyndighet over området, som er 211 dekar stort og ligger om lag 405 moh. 

Naturreservatet er et myrområde to km sør for Eptevatn øst for Fylkesvei 291 (Aust-Agder). Farmyrane er flatmyr med flere tjern. Tidligere var området slåttemyr. Rundt området står glissen lyngfuruskog. De vanligste vekstene er bjørneskjegg, torvull, vortetorvmose og dvergtorvmose. I tillegg finnes den sjeldne pisketorvmosen Sphagnum annulatum var. annulatum her. 

## Referanser
Irlandsfronten

**Irlandsfronten** (1972-1982) var en norsk partipolitisk uavhengig solidaritetsorganisasjon.

##### Bakgrunn
Irlandsfronten ble opprettet i 1972 som en direkte reaksjon på Bloody Sunday. De var en av to solidaritetsorganisasjoner i Norge som jobbet med Nord-Irland og The Troubles på 1970- og 80-tallet. Den andre organisasjonen het Irlandskomiteen. Organisasjonene var uten formell tilknytting, men de samarbeidet til tider. Et eksempel på samarbeid er en demonstrasjon de arrangerte i 1977 mot at Maired Corrigan og Betty Williams fikk Nobels fredspris for Peace People bevegelsen.

Irlandsfronten ga ut en månedlig fanzine som het Stjerneplogen, den var til salgs for 2 kr, og hadde Ken Jackson som ansvarlig redaktør. Stjerneplogen var oppkalt etter en avis som Offisielle Sinn Fein ga ut i Derry tidlig på 1970-tallet. Navnet Stjerneplogen er hentet fra flagget som ble brukt av Irish Citizen Army, en av gruppene som deltok i Påskeopprøret i 1916. De ga også ut andre dokumenter på en ad-hoc basis, blant annet «Kommentar om Irland» utgitt av arbeidsutvalget i Irlandsfronten, våren 1972.

Irlandsfronten og Irlandskomiteen slo seg i 1982 sammen til Den Forente Irlandskomitee for å bli mer slagkraftig. De fortsatte solidaritetsarbeidet på 1980-tallet med å gi advokatbistand til republikanske fanger og ga ut fanzinen Irlandsrapport. Det hevdes i «Lund-rapporten» at medlemstallet var svært lavt.

#### Politisk plattform
På sitt landsmøte i 1974 vedtok Irlandsfronten fire følgende punkter som definerte deres aktivitet

# Irlandsfronten er en selvstendig solidaritetsorganisasjon til støtte for det irske folkets kamp for et fritt forent Irland.
# Vi støtter arbeidet for demokratiske rettigheter i hele Irland, dvs uforbeholden støtte til nicra (Northeren Ireland Civil Rights Association).
# Vi støtter kravet om at alle britiske soldater må ut av Irland.
# Vi fordømmer terrorhandlinger mot sivilbefolkningen og tar avstand fra grupper som utfører slike folkefiendtlige handlinger.

#### Politiske tilknyttinger
I Norge hadde Irlandsfronten i noe grad en tilknytting til Sosialistisk Venstreparti, selv om de i utgangspunktet var parti-politisk uavhengige. Irlandskomiteen var på sin side løst knytt til AKP(m-l). Dette skillet mellom front/komite og SV/AKP(m-l) er ikke unikt for organisasjonene som jobbet med Irland. Palestinakomiteen assosieres med AKP(m-l) og Palestinafronten (senere Palestinagruppene, oppløst 2010) var assosiert med SV.

I Nord-Irland hadde Irlandsfronten noe kontakt med Offisielle Sinn Féin og Offisielle IRA. Denne fløyen av IRA stoppet krigen mot britene i 1972, men var involvert i feider med Den provisoriske IRA og INLA. Irlandskomiteen hadde noe kontakt med personer i Det Provisoriske Sinn Féin, og de ble avbildet da de gikk i 8. mars-tog i den irske avisa An Phoblacht.

#### «Lundrapporten»
Både Irlandsfronten og Irlandskomiteen, sammen med andre aktører på venstresiden (blant annet Palestinakomiteen) var under overvåkning av PST fordi de hadde kontakt med personer tilknyttet IRA og Sinn Féin.

## Referanser
Kimlag

**Kimlag** er de grunnleggende gruppene av celler som dyr dannes ved celledifferensiering i begynnelsen av fosterutviklingen. De tre lagene er **[[ektoderm]]** (ytterhud), **[[endoderm]]** (slimhinner) og **[[mesoderm]]** (dyrets øvrige strukturer). Dyr består av ett, to eller tre kimlag, avhengig av kompleksiteten til den voksne organismen.

Lagene dannes ved cellekløyving, og særlig gjennom gastrulasjonen, der fosteret går fra å være en enkeltlaget blastula til en dobbeltlaget gastrula med et indre og et ytre lag. Disse lagene er felles for alle dyr mer avansert enn svamper. Det tredje laget, mesoderm, har utviklet seg separat hos protostomier (leddyr, bløtdyr og deres slektninger) og deuterostomier (pigghuder og ryggstrengdyr), og dannes på forskjellig måte hos de to gruppene.

## Dannelse av kimlag

Det første kimlaget er ektoderm. Når en zygote begynner å dele seg og vokse, dannes etter hvert en hul ball av celler kalt *blastula*. Hos svamper utgjør dette hele fosterutviklingen, og den hule strukturen gjenfinnes hos de voksne dyrene.

Hos høyere dyr vil en del av fosterets ytre (den vegetative pol) vokser inn i hulrommet i midten av blastulaen til hele fosteret får en fasong som en skål. Denne prosessen kalles *gastrulasjon*. Kanten på det skålformede fosteret snøres inn slik at fosteret ser ut som en ball med et indre og et ytre lag med en enkel åpning (urmunnen) inn til det indre laget.  Det ytre laget vil danne ectoderm som blir til hud og nerveceller hos, mens det indre laget får rollen som slimhinnene i tarmen og kjønnsorganer. Med dannelsen av disse to lagene er den grunnleggende delen av foster- og larveutviklingen ferdig hos nesledyr, kammaneter og flatormer.

Det tredje kimlaget, mesoderm, utgjør hovedtyngden av dyret hos alle dyr med tre kimlag. Hos protostomier dannes mesoderm ved at celler rundt urmunnen deler seg og dattercellene ender opp mellom ectoderm og mesoderm. Hos deutropstomiene dannes mesoderm som utposninger av endodermen.

Hos krypdyr, fugler og eggleggende pattedyr, vil den store plommemassen gjøre at dannelsen av disse lagene foregår som tynne flak av celler på toppen av plommen, og ikke som en hul ball. Også hos morkakedyr, som mangler eggeplomme, vokser dannes kimlagene som flate lag.

## Kimlagene og vevene de danner
Selv om kimlagene består av relativt like celler, begynner spesialiseringen i forskjellige celletyper allerede på gastrula-stadiet. De forskjellige kimlagene blir til distinkte vev i kroppen.

### Ectoderm
* Ytterhud med negler, hår og skjell eller fjær hos hos virveldyr og hudskjelett hos leddyr
* Nervesystem
* Sansescellene i øyne, øret og nesen
* En del kjertler, slik som hypofysen og melkekjertler hos pattedyr
* Tannemalje hos virveldyr

### Mesoderm
* Bindevev
* Brusk- og beinvev (hos virveldyr)
* muskler
* Blod- og lymfeårene
* Blodcellene
* Gonadene (testikler, ovarier)
* Senehinnenen som holder sammen buk- og brysthulen og innvoller.
* Binyrene

### Endoderm
* Slimhinnene i nese, hals og tarmsystemet
* Leveren
* Innsiden av brisselet, skjoldbruskkjertelen og bukspyttkjertelen
* Innsiden av urinveiene
* Innsiden av det indre øret

## Referanser
Jack Ma

**Ma Yun**, eller **Jack Ma**, (født 1964) er en kinesisk næringslivsleder som grunnla og er styreformann i det kinesiske IT-konglomeratet Alibaba Group Holding Limited. Han var selv administrerende direktør i Alibaba mellom 1999 og 2013. Alibaba driver i dag innenfor tre hovedpilarer: logistikk, finans, og netthandel. 

Ma avla kandidateksamen i engelsk ved Hangzhou Normal University.

Per 2026 hadde han en formue på omtrent 30 milliarder dollar, noe som gjorde han til topp 10 rikeste i Kina.

## Referanser
Perrier

**Perrier** (fransk uttale: [pɛʁ.je]) er et varemerke for mineralvann. Varemerket tilhører Nestlé.

Vannet tappes fra en kilde i Vergèze i Frankrike, og inneholder naturlig karbondioksid fra samme sted.

## Eksterne lenker
*
Airexpo

**Airexpo**, er et flystevne på Muret-Lherm lufthavn nær Toulouse som finner sted hver mai.

Airexpo er et kommersielt foretagende, organisert av to franske luftfarts universiteter (ENAC og ISAE) hvis formål er å demonstrere nye militære og sivile fly for potensielle kunder. Det er et av de mest prestisjefylte flystevner i Frankrike. Alle betydningsfulle internasjonale produsenter, så vel som militærestyrker i mange land, deltar på flystevnet.

## Eksterne lenker
*
Ingvild Aleksandersen

**Ingvild Aleksandersen** (født 1968) er en norsk jurist.

Hun er assisterende statsforvalter i Oslo og Viken fra 1.1.21.

Den 19.3 21 ble hun i statsråd oppnevnt i et ekspertutvalg som skal utrede kvalitet og rettssikkerhet i barnevernet. Utvalget skal levere sin utredning innen desember 2022.

Aleksandersen ble i statsråd 5. mai 2017  oppnevnt som medlem i ekspertutvalg for finansiering av livsopphold ved voksnes opplæring. Utvalget skal utrede hvordan flere voksne kan få råd til å ta grunnleggende opplæring. Utvalget leverte sin utredning i en  NOU 1. desember 2018.

Aleksandersen er utdannet cand. jur ved Universitetet i Oslo og har advokatbevilling. Hun har også vært juridisk leder i Finnmark fylkeskommune, privatpraktiserende advokat, dommerfullmektig og advokat og nestleder i Finnmarkseiendommen. Hun har arbeidet som divisjonsdirektør i Barne-, ungdoms- og familiedirektoratet 2018-2020. Aleksandersen var  fylkesmann i Finnmark fra 30. september 2016  til 15. oktober 2018. Fra 2013 - 2016 var Aleksandersen assisterende fylkesmann i Finnmark.

## Referanser


## Eksterne lenker
* Fylkesmannen i Finnmark på nett
National Science Foundation

**National Science Foundation** (**NSF**) er et offentlig organ i USA som støtter grunnleggende forskning og utdanning i alle ikke-medisinske felt av vitenskap og teknologi. Den medisinske forskningen dekkes av National Institutes of Health. Med et årlig budsjett på omkring USD 7,5 mrd. (2016), finansierer NSF cirka 24 % av den føderalt støttede grunnforskningen som utføres av universitetene i USA. På noen felt, som matematikk, informatikk, økonomi og samfunnsvitenskap, er NSF den viktigste kilden til nasjonal støtte. 

Direktøren i NSF, underdirektøren og de 24 medlemmene i National Science Board (NSB) utpekes av presidenten og stadfestes av Senatet. Direktøren og underdirektøren er ansvarlige for administrasjon, planlegging og budsjett, i tillegg til daglige operasjoner, mens NSB møtes seks ganger årlig for å fastslå de generelle retningslinjene. 

## Referanser


## Eksterne lenker
*
Christmassule

**Christmassule** (*Papasula abbotti*) inngår i sulefamilien (Sulidae) og er monotypisk i slekten ***Papasula***. Den er endemisk til Christmasøya, langt øst i Indiahavet, og hele området der disse fuglene hekker er omgjort til nasjonalpark. Christmassula er sterkt truet av utryddelse.

## Taksonomi

Typelokaliteten er Assumption Island. Christmassule var tidligere plassert i slekten *[[Sula (suler)|Sula]]*. Christmassule viste seg imidlertid å tilhøre en primitiv søstergruppe til andre eksisterende suler. Fordi fossile data viser at splittelsen mellom *Sula* og *[[Morus]]* allerede hadde funnet sted i midten av miocen, for cirka 16 millioner år siden, så måtte man anta at splittelsen mellom *S. abbotti* og andre gjenværende suler var enda eldre. Det ble derfor foreslått å flytte arten til den monotypiske slekten *Papasula*. Arten er også monotypisk i seg selv.

## Biologi
Christmassula blir cirka 79 cm lang, og hanner blir såvidt litt mindre enn hunner. Hannene veier typisk , mens hunnene typisk veier .

Arten er strengt marin og pelagisk. Fuglene hekker i trekronene i regnskogen på det sentrale platået på øya, omkring 160–260 moh. Voksne fugler er trolig standfugler, men de foretar lange flyturer ut på havet etter mat. Føden består i hovedsak av flygefisker og tiarmet blekksprut, som den stupdykker etter for å fange.

Arten har en relativt sesongbetont hekketid, som regel i mai–juli. Fuglene hekker i toårige sykluser eller enda sjeldnere, når de lykkes. Hekkingen foregår relativt solitært, med en maksimum tetthet på 9 par per hektar. Redet er en rufsete plattform av pinner og kvister i kronen av et høyt tre i regnskogen, ofte *[[Planchonella]]* eller *[[Eugenia]]*. Hunnen legger alltid kun ett egg, som inkuberes i cirka 57 dager. Kyllingen har hvit dun når den klekker. Flygedyktig fjærdrakt oppstår etter cirka 140–175 dager, men foreldrene vil ivareta avkommet i 162–280 dager. Arten hekker normalt ikke selv før den blir omkring 8 år gammel, selv om noe hekker alt etter 4–6 år. Gjennomsnittlig levetid for arten kan vært opp mot 40 år.

## Inndeling
Inndelingen følger Birds of the World og Clementslista. Norske navn på artene følger Norsk navnekomité for fugl.

* Suliformes, sulefugler
** Sulidae, sulefamilien, 3 slekter, 10 arter
*** *[[Sula (suler)|Sula]]*, egentlige suler, 6 arter
*** *[[christmassule|Papasula]]*, monotypisk
**** *[[christmassule|P. abbotti]]*, christmassule (monotypisk)
*** *[[Morus (suler)|Morus]]*, (havsuler), 3 arter

## Referanser




## Eksterne lenker
*
Leonard Maltin

**Leonard Michael Maltin** (født 1950)  er en amerikansk filmkritiker og forfatter av flere bøker om film. Han er mest kjent for filmguiden *[[Leonard Maltin's Movie Guide]]*, som han har utgitt i flere oppdaterte utgaver i perioden 1969–2014. Disse guidene inneholder en stor oversikt over (i hovedsak) amerikanske spillefilmer der han gir en kort handlingsbeskrivelse, en kort kommentar og en karakterbedømmelse over de filmene han har sett. Han benytter seg av en skala der det høyest oppnåelig er fire stjerner, og det laveste er BOMB.

## Biografi
Maltin vokste opp i Teaneck i New Jersey. Han er sønn av sangerinnen Jacqueline (pikenavn Gould; 1923–2012) og Aaron Isaac Maltin (1915–2002).  

Maltin startet skribentkarrieren allerede som 15-åring og tok journalistutdannelse ved New York University. 

Han flyttet omsider til Los Angeles der han skrev ulike artikler om film for blader som ''TV Guide'' og ''Variety''. Han utgav sin første utgave av *Movie Guide* i 1969. Fra 1986 ble den utgitt i en årlig oppdatert versjon. Han besluttet at 2015-utgaven skulle bli den aller siste fordi økt konkurranse fra ulike filmsider på Internet hadde ført til betydelig lavere salgstall av hans guide de senere år. Den siste utgaven inneholdt omtale av nesten  filmer.

Ved siden av Movie Guide har han utgitt bøker som *Of Mice and Magic: A History of American Animated Cartoons, The 151 Best Movies You’ve Never Seen, The Great Movie Comedians, The Disney Films, The Art of the Cinematographer, Movie Comedy Teams, The Great American Broadcast, Leonard Maltin’s Classic Movie Guide* og *Leonard Maltin’s Movie Encyclopedia*. I 2021 utgav han selvbiografien *Star Lucky: My Unlikely Road to Hollywood*. 

Han har også hatt en del lederverv innen filmbransjen, blant annet så var han på 1990-tallet president for Los Angeles Film Critics Association og ble også utnevnt av Librarian of Congress til å sitte i styret hos The Board of Directors of the National Film Preservation Foundation. Han var også i nesten 30 år  filmkritiker i programmet *[[Entertainment Tonight]].*

Maltin regnes som en av de mest innflytelsesrike amerikanske filmkritikerne i slutten av det 20 århundre.

## Referanser


## Eksterne lenker
*
*